**Anunț 3 octombrie 2023**

**NOU: Concurs de selecție pentru burse ERASMUS+ - Etapa: Octombrie 2023**

**În cadrul Concursului de selecție Erasmus+, organizat de Facultatea FAIMA, se pot înscrie studenții integraliști din anii II – IV licență, masteranzii din anul I, semestrul II, si anul II și doctoranzii anii II - III.**

**Concursul de selecție pentru bursele Erasmus+ se va desfășura**

**Vineri, 20 octombrie 2023, pe platforma Microsoft Teams.**

Candidații eligibili vor primi informații despre interviu.

**APLICAȚIA ȘI PLECAREA SUNT INDIVIDUALE, iar ierarhizarea și alocarea burselor au în vedere numai meritele individuale (mediile din semestrele anterioare, activitatea profesional-științifică la nivel național, activitatea profesional-științifică la nivel internațional și prezentarea la interviul de selecție).**

**Vă rugăm să aplicați la concurs numai dacă vă doriți să plecați în străinătate individual, sunteți integraliști și aveți completat dosarul în integralitatea lui.**

**Dosarul de înscriere va cuprinde următoarele documente:**

1. **Cerere** de înscriere la concurs adresată decanului si semnata de catre decan.

Este necesar avizul profesorului coordonator de mobilitate cu Universitatea pentru care se optează (a se vedea anexa disponibila la: <https://upb.ro/erasmus/universitati-partenere-erasmus> - alegând din subsolul fişierului rubrica FAIMA; toate destinațiile cu luni disponibile pentru studenți, mai puțin Instituto Politecnico do Porto (ISCAP)).

În cerere se va menționa tipul de mobilitate: ***studiu*** sau ***plasament***.

**Foarte important: vă rugăm să studiați planul de învățământ de la universitățile pe care le doriți, astfel încât să corespundă cu planul dumneavoastră de învățământ. Unele destinații au discipline numai pentru anii III si IV.**

1. **Situația rezultatelor activității didactice**, inclusiv media (M) a semestrelor de studiu anterioare. Masteranzii și doctoranzii vor anexa toate foile matricole anterioare (licenta, master, dupa caz).
2. **Prezentare a activității profesional-științifice** - premii, diplome, inovații sau alte rezultate relevante la manifestări științifice, proiecte, concursuri, olimpiade etc., inclusiv din perioada studiilor liceale, de nivel local/UPB sau de nivel național/internațional.
3. **Atestat de cunoaștere a unei limbi de comunicare internațională sau a limbii oficiale din țara gazdă**(Cambridge ESOL, TOEFL, eventual eliberat de o altă instituție abilitată) sau testare la nivel UPB. **Nivelul de cunoaștere a respectivei limbi trebuie sa fie minim B2, conform Cadrului European Comun de Referință pentru Limbi. Testarea UPB se adresează studenților care nu dețin nici un fel de atestat de limbă de circulație internațională și va fi folosit numai pentru atestarea cunoștințelor lingvistice necesare procesului de aplicație Erasmus+ din cadrul UPB (fără certificare, doar admis/respins).**

**Important: suplimentul diplomei de bacalaureat care atesta competenta lingvistică nu poate fi considerat întrucât echivalează numai nivelul B1. Unele universități gazdă cer nivel de cunoaștere B2 și în limba țării gazdă. Suplimentul diplomei de bacalaureat nu este luat în considerare de universitățile care cer nivel de cunoaștere B2.**

1. **Scrisoare de Motivație**(tehnoredactată în engleză, franceză sau germană).
2. **Curriculum Vitae**model EUROPASS (în engleză, franceză sau germană).
3. **Copie a Cărții de Identitate**.

Fiecare candidat trebuie sa aibă în vedere următoarele:

* documentul de la punctul 1 nu are un format prestabilit, trebuie sa includă: numele si prenumele, nivelul de studii (licenta, master, doctorat, dupa caz), anul, specializarea, tipul de mobilitate (de studiu sau de plasament, dupa caz), numarul de semestre/luni solicitate (1 sau 2 semestre, dupa caz; numarul luni pentru plasament), **avizul profesorului coordonator (pentru mobilitățile de studiu) si semnatura decanului**;
* documentul de la punctul 2 se solicită de la secretariatul facultății (daca ati absolvit studiile de licența sau master la alta facultate, acestea vor fi obținute de la universitatea care le-a emis);
* toate dovezile aferente punctului 3 trebuie incluse in dosar si scanate;
* documentul  de la punctul 4 este eliberat de o instituție abilitată;
* toate documentele se introduc într-un **dosar plic - Dosarul de candidat la statutul de student Erasmus+** pe care se scriu, după caz:
* ***Facultatea Antreprenoriat Ingineria și Managamentul Afacerilor***
* ***Dosar de candidat la statutul de student Erasmus+***
* ***Student (Numele şi prenumele)***
* ***Student / Masterand / Doctorand, anul de studiu (curent) ...***
* ***Codul ERASMUS al universității partenere (obligatoriu din domeniul inginerie și management – disponibile la https://upb.ro/concurs-granturi-erasmus/, tag-ul FAIMA).***
* ***Telefon si adresa de e-mail***
* ***Data depunerii***

***Studenții candidați trebuie să ia legătura cu profesorii coordonatori de mobilități ERASMUS pentru a obține avizul acestora.***

Notă:

Pentru înscriere, fiecare student care dorește să participe la concursul ERASMUS+ va scana întreg dosarul (în ordinea de mai sus, coperta fiind pe prima poziție), va salva fisierul pdf. cu titlul nume-prenume-ERASMUS\_octombrie2023 și va încărca fișierul generat pdf. într-o locație pe site-ul Moodle: CONCURS ERASMUS Octombrie 2023 – (disponibila în curând).

Dosarul conținând documentele amintite anterior va fi încărcat sub formă electronică până la data de **18 Octombrie 2023, ora 20:00**. Dosarul original va fi predat de către student pana pe **26 octombrie 2023** la secretariatul decanatului FAIMA (sala BN 215).

* Testarea competențelor lingvistice (pentru studenții care nu au atestate):

Regasiti aici: <https://upb.ro/concurs-granturi-erasmus/> detaliile despre testările lingvistice (datele vor fi disponibile în curând și vor fi comunicate de catre FILS).

* Concursul va fi susținut pe platforma Microsoft Teams. Concursul va avea loc în data de **20 Octombrie 2023**. Ora de începere a examinării de tip interviu va fi 09:00 a.m. și se va desfășura online pe canalul TEAMS care va fi comunicat candidaților eligibili.

Informaţiile despre programul Erasmus+ se pot obţine de pe pagina web:
https://upb.ro/erasmus/studenti/

https://upb.ro/concurs-granturi-erasmus/

Studenţii care doresc obţinerea unei mobilităţi ERASMUS+ de plasament pentru lunile de vară pot căuta locuri de practică în afara ţării de pe pagina web:
http://www.espauk.com

La concursul ERASMUS+ se pot înscrie şi candidaţii pentru Programul EPS (European Project Semester). Detaliile specifice UPB legate de acest program le puteţi găsi pe pagina web:
http://www.europeanprojectsemester.eu

**Pe parcursul studiilor universitare un *student* poate beneficia, *pentru fiecare dintre ciclurile de studiu*, de maximum 12 luni de mobilitate ERASMUS+ de studiu şi plasament.**

**Vă așteptăm cu drag și vă urăm mult succes!**

Responsabil ERASMUS pe facultate:
Prof.dr.ing. Daniela MOMETE
Prodecan FAIMA